се актуализира. Съответното публикувано съобщение трябва да се избере и актуализира в инструмента за редактиране на FTM. Изтекло FTM вече не може да се актуализира.
 3.2.2.
 Не:
 Трябва да се състави ново FTM. Ако подобно събитие вече е кодирано в съществуващо FTM, то може да бъде използвано като чернова за създаване на ново FTM (ако тази функция е налична) или като шаблон (ако тази функция е налична).
 3.3.
 Определяне на географския район на валидност
 3.3.1.
 В случай че FTM се отнася до конкретен участък от даден воден път, същият трябва да се включи, като се определи спрямо началните и крайните си точки. Ако съдържанието се отнася до няколко участъка от един и същи воден път или различни водни пътища, всички те могат да бъдат изброени в едно FTM.
 3.3.2.
 В случай че FTM се отнася до конкретен обект (например мост, шлюз и др.) по водния път, съответният обект трябва да бъде избран от списъка с налични обекти (ако е предвидена възможност за избор). В съобщението не е необходимо да се определя участък от водния път. В случай че FTM се отнася до няколко обекта, всички те могат да бъдат включени в едно FTM.
 3.3.3.
 В рамките на едно съобщение може да се съчетае информация, която се отнася до обекта, и такава, която се отнася до фарватера, стига тя е свързана с конкретна причина/събитие (един и същи код за subject_code и reason_code за известието).
 3.3.4.
 Макар и условни, координатите се предоставят за визуализация върху карти (често тези координати се предоставят автоматично от приложението за NtS).
 3.4.
 Въвежда се съдържанието на FTM
 Цялата информация, която може да се изрази с помощта на NtS Reference Tables, трябва да бъде кодирана в стандартизираните полета на съобщението. В полетата за свободен текст се посочва само допълнителната информация (която не подлежи на кодиране по друг начин).
 3.5.
 Ако е приложимо, се въвежда(т) целевата(ите) група(и), имаща отношение към вида на плавателните съдове и засегнатите направления.
 3.5.1.
 В случай че съобщението е валидно за всички съдове (всички видове плавателни съдове) във всички посоки, целевата група не се попълва, тъй като целта е да се кодира само важна информация. Ако съобщението/ограничението е насочено към конкретна целева група или направление, трябва да се изберат съответните кодове.
 3.5.2.
 В случай че цялото съобщение е валидно за конкретни целеви групи, информацията за целевата група трябва да бъде предоставена в общата част на FTM (и да не се повтаря в раздела(ите) за ограниченията).
 3.5.3.
 Ако за различни целеви групи се прилагат различни ограничения, информацията за целевата група трябва да бъде предоставена при съответните ограничения (а не в общата част).
 3.5.4.
 В случай че компетентните органи изключват отделни плавателни съдове или местен трафик от някои ограничения (напр. плавателни съдове, участващи в събитие, извън което се прилага общо ограничаване на трафика; местен фериботен трафик в зоните, за които се отнася общото ограничаване на трафика), не е необходимо подобни изключения да се вземат предвид при кодирането на целевата(ите) група(и). Такава информация може да се предостави за допълнителна информация в полето за свободен текст.
 3.6.
 Ако е